Bakteriell vaginose

Bakteriell vaginose betegner en gynekologisk tilstand der normalt forekommende laktobasiller er erstattet av en blandingsflora som hovedsakelig består av anaerobe bakterier (ofte bacteroides og peptokokker), mykoplasma og gardnerella. Gardnerella vaginalis er en del av normalfloraen, og det er overvekst av denne bakterien som gir symptomer.

Klinisk betydning 
Kvinner med tidligere senabort eller preterm-fødsel skal undersøkes tidlig i neste svangerskap med tanke på BV; BV-positive behandles.

Symptomer 
Illeluktende, gråhvit tyntflytende utflod. Lukten er ofte mest sjenerende.

Diagnostikk 
Minst 3 av de 4 diagnostiske kriterier bør være oppfylt.
 Positiv amintest eller snifftest (vaginalsekret tilsatt KOH gir aminfrigjøring med fiskelukt). Mikrobiologisk diagnose ved dyrking kun ved residiv
 Typisk utflod
 pH > 4,7
 Ved mikroskopi av våtpreparat sees «clue cells» (plateepitelceller med mange tilheftede kokkoide bakterier)

Behandling 
Tilstanden behandles kun ved symptomer. Residiv forekommer hos 30 % etter behandling. Lokalbehandling med melkesyrebakterier etter lokal/peroral antibiotikakur kan forebygge tilbakefall av symptomer.

Eksterne lenker
 Legemiddelhåndboken

Bakterielle infeksjoner
Gynekologi